Ahmad Gumi

Ahmad Abubakar Gumi na Naija pesin wey bi muslim prisha, pesin wey go skul wel wel, an forma Harmi Ofisa wey rish di posishon of Kaptain wen e de Naija Harmi.
Na Ahmad bi dia Mufti an Mufassir for Kaduna Sentra Mosque Sultan Bello.
How im tek start life
Ahmad Gumi na di hodest pikin wey Shaykh Abubkar Gumi bon. Na for Kano dey bon Ahmad Gumi. E four-four fada dem sabi Islamik stodi wel wel an Ahmad Gumi papa bi di fest Grand Khadi of di old Norta Rijion.
Ahmad papa rili do e best to mek Islam no kpai for Norta Naija wen Sir Ahmdu Bello still de alive.
How im tek go skul
Ahmad Gumi go Sardauna Memorial College (SMC) for im sekondiri skul edukeshon. Wen Ahmad Gumi finish sekondiri skul, e  enta Ahmadu Bello Yunivasiti. Ahmad Gumi leta join di Naija Harmi wen e enta Nigeria Difends Akademi.  Wen Ahmad Gumi don bi kaptain for Naija Harmi, e risain an go Umma al-Qura in Saudi Arabia to kontiniu im Islamik edukeshon.
For di Yunivasiti, e rid Islamic Jurisprudence an Tafsir. Ahmad Gumi klass mate na Abdur-Rahman Ass-Sudais, Saud Al-Shuraim.  Na Ahmad Gumi dey give di evri-year Ramadan Tafseer in Sultan Bello Mosque wey de Unguwan sarki Kaduna.
E wok for Naija Harmi
Ahmad Gumi sarf in di Nigeri Harmi Medika Corp (NAMC) as a medika Ofisa an im ritaya as a kaptein.

Wen Ahmad Gumi no about di Greenfield Yunivasiti studet wey dem kid-nap, e tok to di kid-napa an 27 studet kom out bikos of wetin Ahmad Gumi do.

E wok as a piss-meka
Bikos of di wahala wey de hapun for ova Naija, Ahmad Gumi hagri to helep di fediral govamet to tok to pipo wey dey do kid-napin to stop dia bad karata an mek wahala no dey Naija
Ahmad Gumi no dey fear as e dey enta forest go mit dis kid-napas dem dey go find dem as e dey prish for dem to stop wetin dem dey do. Ahmad Gumi go tel dem sey mek dem ripet an sey Allah go forgive dem

Palava
On Friday 25 June 2021, di Dipatmet of Siki-o-riti Sarvis (DSS) kol Ahmad Gumi kom dia ofis sey mek e kom tok wetin im no about terrorist.